Vinter-OL 2030

**Vinter-OL 2030** vil bli de 26. olympiske vinterleker og skal etter planen arrangeres i De franske Alpene fra 1. til 17. februar 2030. 

## Valg av vertssted
### Søknadsprosess
Allerede 29. november 2023 meddelte IOK at De franske alpene (Provence-Alpes-Côte d’Azur/Auvergne-Rhône-Alpes) i Frankrike var invitert til dialogfasen som IOKs foretrukne kandidat for vinterlekene i 2030.

I 2019 vedtok IOK en ny strategi for valg av søkere. Nytt var blant annet at flere regioner og land kunne søke sammen, og at valget av søkere skulle bli mer fleksibelt.

**Stakeholders**

«Stakeholders» er IOKs nye betegnelse på søkere som via sine nasjonale olympiske komiteer har uttrykt interesse for å arrangere olympiske leker. Til Vinter-OL 2030 var det per november 2023 fire stakeholders:
*  De franske Alpene (Provence-Alpes-Côte d’Azur/Auvergne-Rhône-Alpes), Frankrike.
*  Sveits.
*  Salt Lake City&ndash;Utah, USA.
*  Stockholm/Åre, Sverige.

**Dialogfase**

29. november 2023 anbefalte IOK at det skulle føres videre dialog med to søkere med tanke på Vinter-OL 2030 og 2034:
*  De franske Alpene (Provence-Alpes-Côte d’Azur/Auvergne-Rhône-Alpes), Frankrike – **Vinter-OL 2030**
*  Salt Lake City&ndash;Utah, USA – **Vinter-OL 2034**

Dette betydde at Sveits og Sverige ikke lenger var aktuelle som arrangører for 2030 eller 2034.

### Tildeling
De franske Alpene ble offisielt tildelt lekene 24. juli 2024 under IOKs 142. sesjon i Paris. Salt Lake City&ndash;Utah i USA ble valgt som arrangør av Vinter-OL 2034 under samme sesjon.

**Andre søkere**

Andre søkere som trakk seg tidligere i søknadsprosessen:
*  Vancouver, Canada.
*  Barcelona–Zaragoza, Spania.
*  Chamonix, Frankrike/ Valais, Sveits/ Aosta, Italia.
*  Sapporo, Japan.

## Arrangørsteder og arenaer
I likhet med Vinter-OL 2026 skal også disse vinterlekene arrangeres over et større geografisk område. Lekene skal hovedsakelig arrangeres i etablerte vintersportssteder i fem hovedområder som strekker seg langs De franske Alpene. Den internasjonale olympiske komité (IOK) har beskrevet sitt ønske om at organisasjonen skal stå for en bærekraftig utvikling i styringsdokumentene «Olympic Agenda 2020+5», «The IOC Olympic Sustainability» og «The IOC's Climate Commitment». Her presenteres IOKs mål og ønsker om at det i større grad skal legges vekt på å benytte steder og arenaer som allerede har eksisterende anlegg og eventuelt midlertidige arenaer. Dersom det må bygges nye arenaer, skal det foreligge planer om tilrettelegging for en eller annen form for gjenbruk av disse. Dette er også årsaken til at konkurransene i hurtigløp på skøyter skal arrangeres i en eksisterende arena utenfor Frankrike. 
### Arrangørsteder

### Arenaer
Den lokale organisasjonskomiteen har lagt vekt på at det hovedsakelig skal benyttes eksisterende anlegg som skal oppgraderes og/eller renoveres, blant annet flere av arenaene i Savoie som ble brukt under Vinter-OL 1992 i Albertville. Arenaene i Haute-Savoie-området, som skal arrangere langrenn og skiskyting, er jevnlig benyttet som arenaer i de respektive verdenscupene. Hurtigløp på skøyter skal etter planen arrangeres utenfor Frankrike, i Oval Lingotto i Torino i Italia, som var OL-arena for samme OL-gren i 2006.

Estadi Allianz Riviera, Niça (agost 2013) - panoramio.jpg|Stade de Nice
Palais Nikaia P1010087.JPG|Palais Nikaia
Nice Quai des États-Unis - panoramio.jpg|Promenade des Anglais
IMG Yret Bachas.jpg|Serre Chevalier 
Monte Chaberton.jpg|Montgenèvre
Piste de bobsleigh de La Plagne.JPG|La Plagne
Hill Pratz Courchevel 1.JPG|Tremplin du Praz
Pistes de ski côté Loze vues de Courchevel 1850 (décembre 2019).JPG|Courchevel
Val d’Isère Ski Center (FRA) 2014.JPG|Val-d’Isère
Tête du Danay @ Espace Nordique des Confins @ La Clusaz (50029062631).jpg|La Clusaz
Biathlon World Cup 2019 - Le Grand Bornand - 21.jpg|Le Grand-Bornand
Oval Lingotto Torino (ITA).jpg|Oval Lingotto


## Idretter
IOK har besluttet at de olympiske vinterlekene skal bestå av sju obligatoriske kjerneidretter:
* Aking
* Bobsleigh (inkludert skeleton)
* Curling
* Ishockey
* Skøytesport (hurtigløp, kortbaneløp og kunstløp)
* Skiidrett (alpint, langrenn, skihopping, kombinert, freestyle og snøbrett) 
* Skiskyting
Hver enkelt organisasjonskomité kan nominere én eller flere andre vinteridretter de vil arrangere. Den egenvalgte delen av programmet må så godkjennes av IOK. En av forutsetningene for inklusjon av egenvalgte idretter er at det totale antall utøvere i lekene ikke skal overstige . Også dersom det totale antall øvelser overstiger 100, må arrangørenes organisasjonskomité få dette godkjent av IOK. De franske Alpenes organisasjonskomités egenvalgte idretter forventes presentert av IOKs Executive Board i løpet av desember 2025.

## Kringkasting
### Norge
European Broadcasting Union (EBU) og Warner Bros. Discovery forhandlet sammen og ble 16. januar 2023 enige om en avtale med Den internasjonale olympiske komité (IOK), vedrørende tildelingen av TV-rettighetene for Europa for Vinter-OL 2026, Sommer-OL 2028, Vinter-OL 2030 og Sommer-OL 2032. I Norge innebærer dette at NRK, som medlem av EBU, har rettigheter til å sende alt fra Vinter-OL 2030 på alle sine plattformer – inkludert lineære sendinger. Warner Bros. Discovery kan sende alt på betal-TV og via sine strømmetjenester.

### Verden
#### Liste over TV-rettigheter

## Referanser